
Tisztelt Képviselő-testület!

A Sülysáp Város Önkormányzata által kivetett adókat a helyi adókról szóló 14/2019. (XI.15.) önkormányzati rendelet módosította. Miszerint kommunális, építményadó, telekadó, helyi iparűzési adó fizetésére kötelezettek a rendelet hatálya alá tartozó természetes és jogi személyek. 
Az idei évben a gépjárműadók kezelését, beszedését a NAV hatáskörébe helyezték át. Az önkormányzat feladata a hátralékok beszedése, melynek összege teljes egészében átutalásra kerül a Járvány Elleni Védekezési Alapba.  

Az adózás részben önadózással, részben kivetéssel történik. 

Közhatalmi bevételek félévi teljesülése
	Bevételfajta
	Tervezett bevétel
	Tényleges befizetés
	Teljesítés

	
	2021. évre (e Ft)
	2021.06.30. (e Ft)
	2021.06.30. (%)

	Építmény, telekadó és kommunális adó
	23 000
	12 421
	54 %

	Iparűzési adó
	185 000
	58 876
+ 25 000 támogatás 

( 83 876 )
	45,34 %

	Gépjárműadó (önk.-nál maradó)
	0
	0
	0 %

	Ebrendészeti hozzájár., mezőőri jár., talajterhelési díj
	 
	11
	497
	0 %

	Pótlék
	
	331
	
	

	Bírság
	
	155
	
	


Nagy többletfeladatot jelent a gépjárműadóval kapcsolatban az adózók által tévesen a NAV helyett az önkormányzathoz befizetett illetve az előző években kiküldött határozatok alapján történt előírások befizetésének kezelése. A befizetett összegeket adózónként le kell ellenőrizni és abban az esetben, amikor ténylegesen túlfizetés történt, értesíteni kell az adózókat, hogy rendelkezzenek az összeg visszafizetéséről.
Az iparűzési adó szempontjából is érezhető a járvány negatív hatása. Sok egyéni vállalkozó jelezte vállalkozása szüneteltetését. 
Az idei évben a vállalkozóknak és a vállalkozásoknak lehetőségük volt kérni a márciusban és szeptemberben fizetendő előlegük 50 %-ra való mérséklését. Ehhez a NAV felé kellett benyújtaniuk egy nyomtatványt február 25. határidővel, ami központilag került átemelésre az önkormányzatok felé. Sajnos a rendszerek összekapcsolása a határidőn túl sem volt kiépítve. A márciusi egyenlegértesítők kiküldése előtt szerettük volna feldolgozni ezt a közel 400 nyilatkozatot, hogy a március 15-ei határidőig a megfelelő összegek kerüljenek kiküldésre az adózók felé.  A NAV március 8. után forgatta át a nyilatkozatokat az adó szakrendszerbe, ezzel igencsak lerövidítve és megnehezítve az adószámla kivonatok megküldését a nem magánszemélyek részére. Mindezek alapján a magánszemélyek előbb, az egyéni vállalkozók és vállalkozások szinte az utolsó pillanatban értesültek az adószámla egyenlegükről.
Az önkormányzat bevételének jelentős részét alkotják az iparűzési adó befizetések, ezzel a mérséklési lehetőséggel hatalmas bevételkiesés várható. A kieső iparűzési adóbevétel pótlására a veszélyhelyzettel összefüggő rendelkezések értelmében támogatást kap az önkormányzat júniusi és októberi hónapban. Ehhez részünkről nem volt szükséges adatszolgáltatás megküldésére, központilag került megállapításra a támogatás összege. A folyósítás két egyenlő részletben 25-25 millió forintban lett meghatározva és nettó finanszírozás keretében történik. Azt, hogy ez az összeg fedezi vagy sem a kieső iparűzési adóelőlegek összegét, majd októberben kerül felülvizsgálatra. Ez alapján részesülhet még az önkormányzat további támogatásban, vagy vissza kell fizetni a központilag meghatározott összeget. 

A jövő évre vonatkozóan is befolyásolni fogják az iparűzési adó összegét a veszélyhelyzettel kapcsolatos rendelkezések, amely szerint 2021. évre vonatkozóan az iparűzési adó mértékét egységesen az egész országra vonatkozóan 1 %-ban határozták meg (Sülysápon 1,7 % a mértéke). 
A KATA-s adózás szempontjából már az idei évben is jelentős a bevételkiesés, mivel számukra már az 1 %-os adómértékkel kellett előírni az idei évi adót. Az éves 42 500 Ft helyett 25 000 Ft-ot kell fizetniük az így adózóknak. Közel 220 adózót érint ez a változás. 
2019. év végén a kommunális adó bevezetésével kapcsolatban kiküldésre kerültek a tájékoztatók a lakosság részére, melyben felhívtuk a figyelmüket az adatbejelentési kötelezettségükre. Ez azt jelenti, hogy a lakosoknak be kell adniuk az adatbejelentő nyomtatványt az ingatlanra vonatkozóan. 
Június 30-ig 2300 db ingatlannal kapcsolatosan történt meg az adó előírása. Jelen pillanatban a földkönyv adatai alapján történik az előírás, amelyek sok esetben hiányosak, ezért le kell kérnünk a személyes adatokat a népességnyilvántartásból. Ezek után történik meg a kommunális adó előírása és a határozatok megküldése, mellyel egyidejűleg felszólítjuk a lakosokat az utólagos adatbejelentésre 15 napos határidővel. Amennyiben ez nem történik meg, bírság kiszabására kerül sor. Az erre visszaérkező adatbejelentésekben ellenőrizni kell a bejelentésben szereplő adatokat. Amennyiben a tulajdonostársak megállapodása alapján kérik az adó előírását, a korábban általunk előírtakat meg kell szüntetni és az új adatbejelentés alapján kell újra előírni az adót. Megegyező bejelentési adatok esetén is javítani kell az általunk rögzített bejelentési adatlapot, miszerint az adózó eleget tett a bejelentési kötelezettségének. 
A vállalkozóknak és vállalkozásoknak az építményadó és a telekadó fizetési kötelezettségük van. 
Az idei évben együttesen szerepel az építményadó, telekadó és a kommunális adó a tervezett bevételeknél 23 000 000 Ft összeggel, ez tartalmazza az előző időszakokról felhalmozódott hátralékok összegét és az idei évi adófizetési kötelezettséget is, eddig közel 12 421 000 Ft került megfizetésre.
Sülysáp, 2021. augusztus 16.

dr. Tóth Krisztina

